Diari Oficial de la Generalitat Valenciana


Sumari del DOGV 1257, del 05-03-1990 (1990/816730)

RESOLUCIÓ de 5 de gener de 1990, de la Direcció General de Treball, per la qual es disposa el registre i publicació del Conveni Col lectiu per al personal laboral de les Universitats de la Comunitat Autònoma Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1257

Data del DOGV
:   05-03-1990

Secció del DOGV
:   ALTRES DISPOSICIONS

Número del document
:   1990/816730


Data del document
:   05-01-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 5 de gener de 1990 de la Direcció General de Treball, per la qual es disposa el Registre i Publicació del Conveni Col.lectiu per al personal Laboral de les Universitats de la Comunitat Autònoma Valenciana.  
Vist el text articulat del Conveni Col·lectiu de Treball del Personal Laboral de les Universitats de la Comunitat Autònoma Valenciana, subscrit el dia 13 de desembre de 1989, d'una part, pels representants de la Universitat d'Alacant, la Universitat Politècnica de València i la Universitat de València, i de l'altra, per les centrals sindicals UGT i CCOO, presentat davant la Direcció General de Treball en data 22 de desembre de 1989 i segons que disposa l'article 90, apartats 2 i 3 de la Llei 8/1980 de 10 de març, Estatut dels Treballadors, i en el Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que te transferides segons RD 4105/82, de 29 desembre, acorda:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comisio Negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 5 de gener de 1990.   
El Director General de Treball:   
Eduard Montesinos i Chilet.  
Conveni col·lectiu per al personal laboral de les universitats de la Comunitat Autònoma Valenciana  
Article 1  
Aquest conveni col·lectiu regula les condicions de treball del personal laboral de les universitats de la Comunitat Autònoma, i el signen:  
D'una part, les universitats d'Alacant, la Universitat Politècnica de València i la Universitat de València, i de l'altra, les centrals sindicals de CCOO i UGT.  
Article 2. Ambit d'aplicació  
Funcional. Aquest conveni és aplicable al personal que sota qualsevol tipus de relació jurídico-laboral preste els seus serveis a les universitats de la Comunitat Autònoma Valenciana (Universitat d'Alacant, Universitat Politècnica de València i Universitat de València), tant als centres de treball existents actualment com en aquells que es puguen crear o integrar-s'hi durant la seua vigència.  
Territorial. Aquest conveni és aplicable dins l?àmbit territorial de la Comunitat Autònoma Valenciana.  
Temporal. Aquest conveni té vigència des de la data de la seua publicació al Diari Oficial de la Generalitat Valenciana (d'ara en avant DOGV) fins al 31 de desembre de 1989. Els seus efectes económics es retrotrauen, en els termes especificats en l'article de retribucions, a l'1 de gener de 1989.  
Es consideren incorporats a aquest conveni els pactes que s'adopten com a conseqüència dels treballs que encomanats a comissions o grups de treball específics, una vegada aprovats per la Comissió d'Interpretació.  
Aquests pactes o convencions entraran en vigor el dia de la publicació al DOGV o en el termini d'un mes a partir de la data de l'adopció de l'acord de la Comissió.  
Article 3  
Aquests conveni es considerarà tàcitament prorrogat per períodes anuals successius si no hi ha denúncia expressa de qualsevol de les parts presentada per escrit 15 dies abans de la data del venciment per a l'any 1989. En tot cas, les condicions econòmiques seran negociades anualment perquè tinguen efecte l'1 de gener de cada exercici.  
Article 4. Comissió d'interpretació, estudi i vigilància  
En els quinze dies següents a la data de publicació d'aquest conveni al DOGV, es constituirà una comissió, amb la denominació de l'epígraf, composta paritàriament per sis membres de cada part i els seus suplents, que tindrà caràcter permanent. En formaran part representants de les gerències de les tres universitats signants i els representants de la part sindical signant que aquesta designe.  
Els membres de la Comissió podran comptar amb assessors en les seues reunions. La Comissió tindrà funcions d'interpretació, estudi i vigilància dels pactes, i de seguiment i desenvolupament dels temes que integren aquest instrument jurídic i els seus annexos durant el període de vigència. En particular, la Comissió intervindrà amb caràcter previ a la interposició de qualsevol conflicte col·lectiu derivat de la interpretació o aplicació d'allò que disposa aquest conveni. Respecte d'això, la Comissió es reunirà amb caràcter d'urgencia, a requeriment de qualsevol de les parts.  
Així mateix, serà competència de la Comissió Paritària l?estudi, proposta i informe sobre la modificació de les catalogacions i la valoració dels llocs de treball, i sobre les reclamacions que en aquesta matèria puguen presentar, individualment o col·lectivament els treballadors.  
Els acords adoptats per la Comissió seran vinculants i es consideraran com a part integrant d'aquest conveni.  
Els membres de la Comissió elaboraran un reglament de procediment i funcionament, en el qual haurà de figurar necessàriament el procediment de nomenament del president i del secretari. Els acords de la Comissió tindran el caràcter que aquesta determine, d'acord amb la legislació vigent.  
Perquè la Comissió Paritària quede constituïda vàlidament serà necessària la presència, almenys, de les dues terceres parts de cadascun dels blocs econòmic i sindical que la componen. La Comissió es reunirà a petició de qualsevol de les parts en un termini màxim de set dies naturals des de la data de la convocatòria, en la qual s'especificarà l?ordre del dia corresponent. S'estendran actes dels acords que s'hi prenguen, i se'n trametran còpies als representants dels treballadors. Els acords es prendran per majoria de cadascuna de les representacions econòmica i sindical.  
Article 5. Retribucions econòmiques  
5.1. El personal laboral inclòs dins l?àmbit d'aplicació d'aquest conveni solament pot ser retribuït durant 1989 pels conceptes i les quanties següents:  
A) El salari i els triennis que corresponguen al grup en què es trobe el lloc de treball que ocupa, d?acord amb les quanties següents, referides a 12 mensualitats:  
 Grup sou Trienni  
 A 1.157.401 53.400  
 B 1.878.788 42.720  
 C 326.160 32.040  
 D 601.230 21.384  
 E 460.953 16.032  
Els triennis perfeccionats pels treballadors a l?entrada en vigor d'aquest conveni es consolidaran en el seu valor anual, que es percebrà en 14 mensualitats (annex i).  
Als treballadors del grup A i B els serà respectat el valor/trienni segons el punt anterior, per al primer trienni que meriten a partir de la data de signatura d'aquest conveni. A la resta dels grups els serà respectat el venciment de dos triennis en les mateixes condicions del paràgraf anterior.  
El valor dels triennis consolidats pels treballadors serà respectat en el processos de provisió dels lloes de treball mitjaçant el sistema de concurs de trasllat i promoció interna. Si l'accés al lloc de treball és pel sistema de convocatòria lliure, només es respectarà aquest valor sempre que es tracte de la universitat en què es presten els serveis. Si s'accedeix a una categoria professional superior mitjançant qualsevol dels processos esmentats, es pot optar per percebre el pròxim trienni amb el valor/trienni que figura en aquest conveni, o el valor/trienni que hi havia establert en el conveni de Madrid, sense perjudici del que s'ha disposat més amunt en el procediment de convocatòria lliure.  
Els efectes econòmics dels triennis es produiran a partir del primer dia del mes següent en què es perfeccionen.  
B) Hi ha dues pagues extraordinàries per any i cada una per un import d'una mensualitat de salari i triennis, que s'abonaran segons el temps de servei efectiu prestat en cada un dels semestres de l'any.  
C) El complement de destinació i el complement específic que, si s'escau, estiga fixat per al lloc que s'ocupe, són els que figuren en les taules retributives per grups i nivells de l'annex II d'aquest conveni.  
Es crea un complement específic E, equivalent al 10% del salari base, per cada un dels conceptes que afecten directament el lloc de treball, el qual complement és aplicable al personal que, per raó del lloc de treball i de conformitat amb els criteris establerts en aquesta matèria per al personal laboral al servei de la Generalitat Valenciana, està sotmés a:  
Alternança. Règim de treball a torns.  
Perillositat, toxicitat, penositat, etc., quan estiga reconegut o d'acord amb allò que disposa l?Ordenança General de Seguretat i Higiene en el Treball.  
Als treballadors que a l?entrada en vigor d'aquest conveni tingueren reconeguts el plus de perillositat, toxicitat, penositat, i nocturnitat, els serà respectat el valor consolidat d'aquest mentre que es mantinguen en el mateix lloc de treball.  
En el supòsit d'una nova valoració dels conceptes que afecten un lloc de treball, perquè en canvien les circumstàncies, la nova situació s'adaptarà a les condicions del complement específic E creat en aquest conveni.  
D) Si com a resultat de l'aplicació del que estableix aquest article s'haguessen d'aplicar complements personals de garantia, aquests no podran ser absorbits ni compensats per increments anuals pactats o fixats per disposició legal.  
Només son compensables o absorbibles amb els increments que puga experimentar el treballador pels conceptes següents:  
- Canvi de grup, nivell o lloc de treball.  
- Introducció de nous conceptes retributius o modificació dels existents, que no en substituesquen d'altres.  
E) Hores extraordinàries, d'acord amb allò que disposa la legislació vigent en aquesta matèria.  
5.2. Els drets reconeguts per la Llei 70/1978, quant a reconeixement de serveis prestats en qualsevol administració a efectes de triennis i altres drets, són aplicables a tot el personal que preste serveis de caràcter permanent en règim de contractació laboral en qualsevol de les tres universitats incloses en l?àmbit d?aplicació d'aquest conveni, en les mateixes condicions en què aquests drets s'apliquen al personal funcionari.  
Les universitats aplicaran l'acord de revisió salarial adoptat per la Generalitat Valenciana.  
Article 6. Organització professional  
Correspon a les gerències de les universitats, dins l'àmbit de les seues competències i vist prèviament l?informe dels comitès d'empresa, l?organització del treball, l?establiment de sistemes de valoració, racionalització, millores de mètode, processos i simplificació del treball que permeten el major i millor nivell de prestació del servei.  
En les qüestions que afecten el personal laboral en general, se sotmetrà a informe previ dels comitès d'empresa qualsevol norma que hagen d'adoptar les gerències.  
Article 7. Ingrès, promoció interna i provisió de llocs de treball  
7.1. Oferta d'ocupació pública.  
Les vacants de personal laboral de cada universitat conformaran la seua oferta pública de col·locació de cada any. Aquesta oferta es farà pública en el DOGV., i les vacants seran cobertes pels habilitats en el termini màxim de 12 mesos des de la realització de les proves.  
El conjunt de vacants de personal laboral ha de ser ofert prèviament al personal fix, amb l?ordre de prelació següent:  
- Reingrés de personal excedent.  
- Concurs de trasllat del personal fix en activitat.  
- Personal fix de promoció interna.  
- Habilitats amb destinació provisional.  
- Habilitats que no ocupen cap lloc.  
7.2. Mobilitat.  
S'admet la mobilitat del personal laboral mitjançant el sistema de concurs de trasllat entre altres administracions públiques, sempre que hi haja reciprocitat.  
7.3. Promoció interna.  
Les vacants que es produesquen en qualsevol dels grups es proveiran pel sistema de promoció interna fins a un màxim del 50% i un mínim del 25%.  
Els concursos de promoció interna es realitzaran seguint el barem i les condicions fixades per la normativa que dicte la Comissió Paritària.  
7.4. Sistema de selecció de personal.  
La selecció de personal es realitzarà pel sistema de concurs oposició, d'acord amb els barems i els perfils establerts per la Comissió d'Interpretació. Estudi i Vigilància.  
7.5. Es crea una comissió permanent de selecció i provisió dels llocs de treball vacants, formada pels membres següents.  
- El gerent o persona que delegue.  
- Dos representants de la universitat designats pel rector.  
- Dos representants del comitè d'empresa, un de cadascuna de les centrals sindicals més representatives.  
- El cap de servei de personal, que actuarà com a secretari, amb veu però sense vot.  
7.6. Es garanteix la presència dels comitès d'empresa, dins l?àmbit de cada una de les universitats que signen aquest conveni, en tots el òrgans selectius que intervenen en el procés de selecció, provisió i habilitació per promoció interna del personal laboral.  
7.7. Contracte de treball.  
Tots els contractes de treball es formalitzaran per escrit en els models oficials de l?Ordre 30/85 de 16 de gener, o la disposició que la substituesca, i s'hi inclourà, si escau, el període de prova, que és el que segueix:  
- Grup E, 15 dies.  
- Grups D i C, 2 mesos.  
- Grup B, 3 mesos.  
- Grup A, 4 mesos.  
La situació d'incapacitat laboral transitòria que efecte el personal en període de prova n'interrop el còmput.  
7.8. Quant a la selecció i contractació del personal, es facilitarà la integració social dels minusvàlids, segons el que estableix la normativa vigent.  
Article 8. Treballs de categoria superior i inferior.  
Per donar compliment a allò que estableix l'article 23 de l?Estatut dels treballadors, es tenen en compte els principis següents:  
8.1. La realització de treball de categoria superior respondrà a necessitats excepcionals i perentòries, i durarà el temps mínim imprescindible. No obstant això, és obligatori comunicar per escrit al treballador l?exercici de funcions de categoria superior i inferior, i donar-ne compte al comitè d'empresa corresponent.  
8.2. L'ocupació d'un lloc de treball de categoria superior (per al qual lloc s'exigirà la titulació requerida quan es tracte dels grups A i B, o si el lloc ho requereix específicament), no pot excedir mai de 6 mesos.  
Transcorregut aquest termini, es convocarà un concurs de trasllat per a cobrir, de forma definitiva, el lloc vacant, excepte en els casos en què la realització d'aquests treballs és per absència temporal del titular, casos en el quals s'ha de recórrer al sistema de contractació d'interins en els termes de l'article 4 del Reial Decret 2104/84, fora dels supòsits de l'apartat 2 de l'article 11.  
8.3. El fet d'exercir una categoria superior no pot consolidar mai el salari ni la categoria superior, sense perjudici del que estableix l'article 23, apartat 3, de l?Estatut dels Treballadors. L'únic procediment vàlid per a consolidar una categoria és la superació d'un concurs d'ascens.  
8.4. Cap treballador no pot realitzar treballs de categoria inferior durant un període superior a un mes, segons el que estableix l'article 23, apartat 4, de l'Estatut dels Treballadors.  
Acabat aquest període, el treballador no podrà tornar a ocupar un lloc de categoria inferior fins que no en transcòrrega un any.  
Article 9. Excedències  
9.1. Excedència voluntària.  
9.1.1. L'excedència voluntària pot ser sol·licitada pels contractats laborals fixos que tinguen almenys un any d'antiguitat al servei de les universitats. La durada de la situació d'excedència voluntària no pot ser superior a un any ni inferior a cinc, i el dret a aquesta situació només es pot tornar a exercir si han transcorregut dos anys des del final de l'anterior excedència.  
9.1.2. Els treballadors tenen dret a un període d'excedència no superior a tres anys per atendre cada fill, tant si és natural com adoptiu, a comptar des de la seua data de naixement. Els successius filis donen dret a un nou període d'excedència que, si es dóna el cas, posarà fi al que es gaudeix. Quan el pare i la mare treballen, solament un d'ells por exercir aquest dret.  
Durant el primer any, a partir de l?inici de cada situació d'excedència, es té dret a la reserva del lloc de treball i que l?esmentat període siga computat a l'efecte d'antiguitat. Una vegada acabat aquest període, i fins a l'acabament del període d'excedència, seran aplicables les normes que regulen l'excedència voluntària.  
La reincorporació es realitzarà, una vegada complert el període d'excedència, al mateix centre i en un lloc de treball igual al que s'hi ocupava.  
9.1.3. La situació descendència voluntària, que s'ha de sol·licitar amb una antelació de 30 dies abans de la data del seu inici, no dóna lloc a cap dret econòmic, ni es computable a efectes de triennis i ascensos, ni havers passius.  
Una vegada sol·licitada l'excedència, l'administració s'hi ha de pronunciar inmediatament abans de la data d'inici demandada.  
El reingrés es produeix per ordre d'antiguitat en la sol·licitud.  
No es pot concedir l'excedència voluntària a qui estiga sotmés a expedient disciplinari o a qui complesca una sanció disciplinària imposada amb anterioritat.  
La persona que sol·licite el regingrés, té dret a ocupar la primera vacant que es produesca en el seu grup i categoria en l?àmbit de la universitat, llevat que concórrega a ocupar aquest mateix lloc un excedent forços. Si la vacant és d'inferior categoria a la que abans ocupava, pot optar-hi i esperar que es produesca la que corresponga a la seua categoria.  
El reingrés s'ha de sol·licitar abans dels trenta dies anteriors a l'acabament del termini d'excedència sol·licitada.  
La universitat ha de comunicar al treballador l'existència o la inexistència de places vacanst. Si no es produeix una sol·licitud expressa del treballador en el temps mínim marcat, se n'extingirà la relació laboral.  
9.2. Excedència forçosa.  
9.2.1. L'excedència forçosa, que dóna dret a la conservació del lloc de treball, el centre i al còmput de l'antiguitat durant la seua vigència, es concedirà per la designació o l?elecció per a un càrrec públic que impossibilite l'assistència al treball. A tal efecte, s'entén per càrrec públic l?elecció com a diputat o senador en les Corts Generals, diputat a parlament autonòmic i regidor d'ajuntament, o al nomenament per un càrrec en les administracions públiques, comunitàries o internacionals, amb el nivell mínim de director general en administració autonòmica o sots-director general en l'administració central, i els seus equivalents en la municipal, comunitària o internacional. Així mateix, poden passar a la situació d'excedència forçosa les persones elegides per a exercir càrrecs sindicals a escala estatal, autonòmica, provincial o comarcal, segons el cas, i també per a llocs de treball de naturalesa eventual.  
9.2.2. Les persones que autoritze la universitat per a realitzar una missió durant un període superior a sis mesos en organismes internacionals, governs o entitats públiques estrangeres o en programes de cooperació internacional, si la seua retribució és de càrrec d'aquests organismes.  
9.3. Comissions de servei.  
9.3.1. Amb caràcter temporal i amb reserva del lloc de treball i de destinació, es poden concedir comissions de servei al personal contractat laboral, quan hi haja raons técniques del servei a prestar el qual demane la col·laboració de persones amb especials condicions professionals o de preparació tècnica. No se n'atorgaran per a ocupar llocs de plantilla o de caràcter permanent a cobrir per concurs o per lliure designació, si no és en places declarades desertes en les convocatòries corresponents.  
9.3.2. En els casos assenyalats anteriorment, les comissions de servei no poden excedir d'un any, tret que l'índole del servei requeresca un temps superior, i han de fer-se públiques al DOGV.  
9.3.3. L'administració està obligada a anunciar el lloc desert en totes les convocatòries que es realitzen fins a la seua provisió definitiva.  
9.3.4. Els treballadors en comissió de servei percebran la totalitat de les retribucions a càrrec dels crèdits inclosos en els programes en què figuren dotats els llocs de treball que realment exerceixen, sense perjudici de la percepció de les indemnitzacions a què tinguen dret segons la normativa vigent aplicable a les indemnitzacions per raó del servei.  
Article 10. Permisos i llicències  
10.1. S'estableix el següent règim de permisos i llicències retribuïts:  
a) 15 dies per matrimoni, distribuïts a petició de la persona interessada.  
b) 3 dies per naixement, o 5 si s'esdevé fora de la localitat de residència.  
c) Per mort o per malaltia greu d'un familiar:  
- Si és de primer grau, 4 dies, i 6 si s'esdevé fora de la localitat de residència.  
- Si és de segon grau, 3 dies, i 5 dies si s'esdevé fora de la localitat de residència.  
En els casos en què per malaltia greu hi haja hospitalitzacions de llarga durada de familiars, aquest dies de permís es poden utilitzar seguits o alternats, segons les necessitats, i se n'ha d'informar la direcció del centre de treball amb 24 hores d'antelació.  
d) Es concedeix una jornada laboral per a fer exàmens finals, alliberadors i altres proves definitives d'aptitud i avaluació en centres oficials de formació, per a la qual cosa cal la justificació corresponent.  
e) 2 dies per trasllat de domicili habitual, amb l'aportació del justificant acreditatiu.  
f) Pel període indispensable per a complir un deure inexcusable de caràcter públic i personal, sempre que no se'n reba cap retribució o indemnització, i sense que per aquest concepte es puga superar la cinquena part de les hores laborals en còmput trimestral. Si s'excedeix d' aquest límit, l'empresa pot passar la persona afectada a excedència forçosa, regulada en l'article 9, punt 2, d'aquest conveni. Si el treballador percep cap retribució o indemnització pel compliment, del deure o l?exercici del càrrec, es descomptarà l?import d'aquesta del salari a què tinga dret.  
S'entén per deure de caràcter públic i personal:  
1) L'assistència a tribunals, amb una citació prèvia.  
2) L'assistència a plens, per als regidors d'ajuntaments.  
3) El compliment de deures ciutadans derivats d'una consulta electoral.  
g) Els treballadors tenen dret a una hora diària d'absència del treball per lactància d'un fill menor de 9 mesos.  
Per voluntat pròpia, es pot substituir aquest dret per una reducció de la jornada natural normal pel mateix període de temps. Aquest dret pot ser exercit per qualsevol dels pares, sempre que demostren que no és utilitzat per tots dos alhora.  
h) Es concediran permisos per a realitzar funcions sindicals, de formació i/o representació de personal, en els termes que reglamentàriament es determine per als funcionaris públics.  
i) Els treballadors tenen dret a 7 dies naturals consecutius per Setmana Santa i Nadal respectivament. En aquest respecte, s'han de fixar els torns corresponents per acord entre les gerències i els representats dels treballadors. Les hores de treball efectives que s'han gaudit per aquest concepte es deduiran del còmput anual fixat en l'apartat 1 de l'article 12.  
j) Es pot tenir fins a 6 dies, cada any natural, per assumptes particulars no inclosos en els punts anteriors. Aquests dies no es poden acumular a les vacances anuals retribuïdes ni als 7 dies naturals establerts per Setmana Santa i Nadal. El personal ha de sol·licitar prèviament aquests dies de permís, que estan subjectes a les necessitats del servei.  
k) Es concediran permisos per a assistir a la consulta mèdica pel temps indispensable, amb l'aportació del justificant mèdic corresponent.  
l) Qui per raons de guarda legal tinga al seu càrrec algun menor de sis anys o un disminuït físic o psíquic que no exercesca cap activitat retribuïda, té dret a una reducció de la jornada de treball, amb la disminució proporcional del salari entre un mínim d'un terç i un màxim de la meitat de la durada d'aquella.  
10.2. Llicència sense retribució.  
Pot ser concedida pel Rector de la Universitat, atés l?informe previ del Gerent, sempre que el període màxim de la llicència no sobrepasse els 6 mesos cada tres anys.  
Article 11. Mobilitat  
11.1. El canvi de lloc de treball que comporte destinació definitiva no es podrà efectuar sinó és per mitjà del corresponent concurs entre el personal del grup i la categoria a què pertanya aquest lloc de treball.  
11.2. Tanmateix, per ordre de la Gerència, es poden efectuar canvis provisionals de llocs de treball dins el mateix grup, categoria i localitat, sempre que se n'assabente prèviament els representants dels treballadors i amb subjecció a les regles següents:  
a) El canvi es farà pel temps imprescindible, que no pot ser superior a sis mesos.  
b) El canvi es farà per acord mutu entre l'administració i el treballador, a iniciativa de qualsevol d'aquests.  
11.3. Excepcionalment, si no hi ha acord mutu, el canvi es pot produir per necessitats del servei que no puguen ser cobertes pels mecanismes establerts en l'article 7 d'aquest conveni. En aquest cas, la designació del treballador afectat es farà per ordre invers d'antiguitat, per ordre del Gerent, havent-ne assabentat prèviament els representants dels treballadors, i per un període màxim de tres mesos. Cada treballador no pot ser designat més d'una vegada fins que no haja finalitzat la rotació completa del personal de la unitat.  
11.4. Durant l?embaràs, quan hi ha risc per a la salut de la mare o del fetus, i atesa sempre la prescripció facultativa del metge d'empresa o de la Seguretat Social, la dona té dret al canvi de lloc de treball.  
Article 12. Jornada de treball  
12.1. Amb caràcter general, la jornada laboral per al personal inclòs dins l?àmbit d'aplicació d'aquest conveni és de 37 hores i mitja o 1.712 hores anuals. Per al personal que té assignat un lloc de complement específic B, la jornada setmanal és de 40 hores o 1.812 hores anuals.  
12.2. La jornada laboral es presta amb caràcter general de dilluns a divendres, de forma continuada en jornada de matí o de vesprada. Tanmateix, si l?organització i la naturalesa dels serveis requereix una jornada i un horari diferents en les noves contractacions, la Gerència els podrà establir, vist prèviament l?informe del comitè d'empresa.  
12.3. Es pot fer una pausa en la jornada de treball per un període de 20 minuts, computable com a treball efectiu.  
12.4. El calendari laboral s'ajustarà al fet públic amb caràcter oficial per a cada província.  
12.5. Descans setmanal. El personal acollit en aquest conveni té dret a gaudir de dos dies de descans continuats per cada un dels períodes setmanals treballats, sempre que l'aplicació d'aquest punt no impedesca cobrir els serveis actuals en els centres de treball, en el qual cas se sotmetrà al comitè d'empresa i a la Gerència l'aplicació de la distribució de la jornada de treball.  
12.6. Els grups de treballadors que, per necessitats del servei, treballen els dies 24 i 31 de desembre, veuran reduït el còmput de l'horari global anual en 15 hores i, per tant, aquest queda en 1.697 hores o 1.817 per als qui tinguen assignat el complement específic B.  
12.7. En els períodes de festes locals, la reducció horària serà la que establirà en cada moment la normativa de la Generalitat Valenciana.  
Article 13. Vacances  
13.1. Les vacances anuals retribuïdes tenen una durada d'un mes natural, o la part proporcional si el període de prestació de serveis és inferior a l'any immediatament anterior.  
13.2 Les vacances anuals es gaudiran preferentment durant el mes d'agost, sense perjudici que per a l'atenció dels serveis mínims que s'hagen de prestar en aquest mes, determinats treballadors puguen gaudir del període de vacances els mesos de juliol i setembre, d'acord amb la planificació que efectuen les gerències després de consultar el comitè d'empresa.  
13.3. Els treballadors tenen dret a:  
a) Quaranta dies de vacances si es tenen fora del període ordinari o si són fraccionades per imposició de l'administració.  
b) Retardar les vacances si no es poden iniciar com a conseqüència d'I.L.T.  
c) La interrupció del període de vacances reglades en el cas d'hospitalització justificada, per reprendre-les posteriorment respectant les normes generals establertes en aquest article.  
d) El pagament de la part proporcional de les vacances quan cesse abans de completar l'any de servei.  
e) A petició de la persona interessada, a l'acomodament de les vacances en cas de separació legal, divorci o viduïtat, sempre que es justifiquen prèviament aquestes circumstàncies i quan el treballador tinga càrregues familiars.  
13.4. El començament i l'acabament del dret al gaudi de les vacances ha de ser forçosament dins l'any natural al qual corresponguen, i aquestes no poden ser substituïdes en cap cas per compensacions econòmiques ni acumulades a les següents.  
13.5. Els períodes de baixa temporal, per malaltia o accident, inferiors a un any es computen com a servei actiu únicament a l?efecte del que estableix aquest article.  
Article 14. Jubilacions  
14.1. Dins de la política de promoció de l?ocupació, la jubilació és obligatòria quan el treballador compleix 65 anys. Les universitats de la Comunitat Valenciana cobriran les places que, per aquesta raó, queden vacants en idèntica categoria professional o altres categories diferents, pel mateix procediment que estableix l'article 7 d'aquest conveni. Aquestes vacants han de formar part de l'oferta pública d'ocupació, segons el punt 7.1 de l?esmentat article.  
14.2. L'edat de jubilació establerta en el paràgraf anterior es considerarà sense perjudici que tot treballador puga completar els períodes de mancança per a la jubilació i, en aquests supòsits, la jubilació obligatòria es produirà en completar el treballador els períodes en la cotització a la Seguretat Social.  
14.3. En produir-se la jubilació d'un treballador que tinga com a mínim 15 anys d'antiguitat en les universitats de la Comunitat Valenciana, percebrà l?import íntegre de tres mensualitats i una mensualitat més per cada cinc anys o fracció que ultrapasse dels quinze de referència.  
14.4. Els treballadors es poden jubilar voluntàriament en complir els 64 anys d'edat, en la forma i amb les condicions establertes pel Reial Decret 1194/1985 de 17 de juliol. Aquests treballadors tenen els mateixos drets que els de l'apartat 14.3.  
La sol·licitud, dirigida al Gerent de la universitat, s'ha de formalitzar alemnys dos mesos abans del compliment, dels 64 anys.  
14.5. El personal afectat per aquest conveni es pot jubilar a partir del 60 anys, i se'ls concedirà una gratificació, per una sola vegada i per aquest fet, d'acord amb l?escala següent.  
Seixanta anys, 350.000 PTA.  
Seixanta-un anys, 250.000 PTA.  
Seixanta-dos anys, 200.000 PTA.  
Seixanta-tres anys, 150.000 PTA.  
14.6. Les universitats de la Comunitat Valenciana realitzaran les previsions de jubilació amb un any d'anticipació, i n'informaran la representació sindical, per tal de planificar la provisió de les futures vacants d'acord amb el punt 1 d'aquest article. Aquestes previsions i la informació a la representació sindical es farà per centres, i s'hi farà constar la categoria professional i la classificació del lloc.  
14.7. Així mateix, es fomentarà els contractes de relleu, segons allò que estableix el Reial Decret 1991.1984, de 31 d'octubre.  
Article 15. Suspensió del contracte  
Causes i efectes de la suspensió:  
15.1. El contracte de treball pot ser suspés per les causes següents:  
a) Acord mutu de les parts.  
b) Les causes consignades vàlidament en el contracte.  
c) Incapacitat laboral transitòria i invalidesa provisional dels treballadors.  
d) Maternitat de la dona treballadora, o adopció de menors de 5 anys, segons que estableix la llei 3/1989, de 3 de març.  
e) Compliment del servei militar, obligatori o voluntari, o servei social substitutiu.  
f) Privació de llibertat del treballador, mentre que no hi haja sentència condemnatòria.  
g) Suspensió de sou i feina, per raons disciplinàries.  
h) Per l?exercici del dret de vaga.  
15.2. La suspensió del contracte de treball exonera de les obligacions recíproques de treballar i remunerar el treball. Tanmateix, en els processos d'incapacitat laboral transitòria, de maternitat i d'adopció de menors, la universitat complementarà les prestacions de la Seguretat Social fins al 100% del salari real des de l?inici de la situació d'incapacitat laboral transitòria.  
15.3. Quan desapareixeran les causes de suspensió, el treballador tindrà dret a la reincorporació al lloc reservat en tots els supòsits a què es refereix el punt 15.1, excepte en els ressenyats amb les lletres a) i b), en què caldrà ajustar-se a allò que s'hi pacte.  
15.4. En el supòsit d'incapacitat laboral transitòria i invalidesa provisional, cessarà el dret de reserva si el treballador és declarat en situació d'invalidesa permanent, total o gran invalidesa, d?acord amb les lleis vigents sobre Seguretat Social.  
15.5. En els supòsits de suspensió per prestació del servei militar o substitutiu, el treballador haurà d'incorporar-se al mateix lloc de treball abans de 30 dies naturals a partir de l'acabament del servei.  
15.6. En el supòsit de part, la suspensió tindrà una durada de setze setmanes, ampliables a divuit en cas de part múltiple.  
Article 16. Extinció del contracte de treball  
En aquesta matèria són aplicables els supòsits de l'article 49 de l'Estatut dels Treballadors i els següents, i també els altres preceptes i normes concordants, excepte el que estableixen els apartats 7 i 8 de l'esmentat article 49.  
Article 17. Absentisme  
Les parts signants reconeixen la necessitat del tractament de l'absentisme i entenen que la seua reducció implica tant la correcta organització de la medicina d'empresa i de la Seguretat Social, com les adequades condicions de seguretat, higiene i ambient de treball, per tal d'aconseguir, d'una banda, l?efectiva protecció de la salut física i mental dels treballadors i, de l'altra, un augment de la presència del treballador al seu lloc de treball.  
Així mateix, les parts són conscients del greu problema que comporta l'absentisme quan se superen determinats nivells, i també la necessitat de disminuir-lo, atesa la seua incidència negativa en l?eficàcia dels serveis. Per això, realitzaran els actuals mecanismes de control d'incapacitat laboral transitòria.  
Atés que l'absentisme implica una major càrrega de treball per a la resta dels treballadors, les universitats de la Comunitat Valenciana aplicaran els articles 20.4 i 52 de la llei 8/80 de 10 de març (Estatut dels Treballadors), a aquells treballadors que reiteren faltes d'assistència al treball. A aquest efecte, es tindrà en compte l?informe del Servei Mèdic d'Empresa que avalue la incidència de les condicions de seguretat i higiene en el treball sobre les esmentades faltes d'assistència.  
Article 18. Capacitat disminuïda  
S'entén per capacitat disminuïda la definida en l'article 135 del text refós de la Llei General de la Seguretat Social (Decret 2065/74, de 30 de maig), apartats 2, 3 i 4.  
Els treballadors inclosos en alguns d'aquests apartats seran destinats a un treball adequat a les seues condicions físiques, sense reducció salarial.  
En el cas del personal amb capacitat disminuïda que hagués obtingut : el reconeixement del dret a percebre pensió, compatible amb l?exercici de professió o ofici, caldrà assenyalar-li la nova classificació que li corresponga d'acord amb les seues noves funcions. Es respectarà si més no el salari que perceba el treballador.  
La universitat farà accessibles els locals i els llocs de treball als treballadors amb condicions físiques disminuïdes, eliminant les barreres i els obstacles que en dificulten la mobilitat física.  
Si la capacitat disminuïda o alteració de la salut no ateny els graus d'invalidesa definits en la normativa vigent, els serveis mèdics hauran d'estudiar l'adequació del treballador afectat al seu lloc de treball. En cas de risc per a la salut del treballador, degudament acreditat per aquests serveis, es destinarà el treballador a un lloc adequat a la seua situació, sense cap minva salarial.  
L'aplicació d'aquest article s'efectuarà amb la participació dels, representants dels treballadors.  
Article 19. Seguretat i higiene en el treball  
19.1. El treballador té dret a una protecció eficaç de la seua integritat física i a una adequada política de seguretat i higiene en el treball, i té el deure correlatiu d'observar i posar en pràctica les mesures de prevenció de riscs que s'adopten legalment i reglamentàriament.  
Així mateix, té el dret de participar en la formulació de la política de prevenció en el seu centre de treball i en el control de les mesures adoptades per desenvolupar-la, a través dels seus representants legals i dels òrgans interns i específics de participació en aquesta matèria, és a dir, dels comitès i vigilants de seguretat i higiene en el treball.  
19.2. La universitat està obligada a promoure, formular i posar en pràctica una adequada política de seguretat i higiene en els seus organismes i centres de treball, i facilitar-hi la participació dels treballadors, i garantir una formació pràctica i escaient en aquestes matèries als treballadors que contracte, o als qui canvien de lloc de treball o hagen d'utilitzar noves tècniques, equips i materials que puguen ocasionar riscs tant per a ells com per als seus companys o altres. El treballador està obligat a seguir aquests aprenentatges i a realitzar les pràctiques que tinguen lloc dins de la jornada de treball o en altres hores, amb descompte, en aquest darrer cas, del temps de la jornada laboral que hi invertesca.  
19.3. La formulació de la política de seguretat i higiene en un organisme o centre de treball partirà de l'anàlisi estadística o casual dels accidents de treball i de les malalties professionals que s'hi hagen produït, i de la detecció o protecció utilitzades fins llavors. Aquesta política de seguretat i higiene ha de ser planificada anualment per cada centre de treball en què es duguen a terme tasques o funcions de producció tècnica i de processament de dades, i amb una periodicitat trianual a les oficines i centres de treball administratiu. En tot cas, ha de comprendre els estudis i projectes necessaris per a definir els riscs més significatius per la seua gravetat o freqüència, i per a posar en marxa sistemes o mesures preventives i de control i inspecció d'aquest, i també els plans de formació d'instrucció del personal que hi calga. Amb aquesta finalitat, es trametrà, a la Comissió Paritària de Vigilància del conveni, informació mensual sobre sinistrabilitat i absentisme per malalties professionals.  
19.4. Per elaborar els plans i els programes de seguretat i higiene, i per realitzar-los i posar-los en pràctica, els diversos organismes de la universitat disposaran d'equips i mitjans tècnics especialitzats quan siga possible i aconsellable per la seua dimensió o per la intensitat dels problemes de seguretat i higiene. Si no es disposa d'aquests mitjans propis, sol·licitaran la cooperació de gabinets provincials de seguretat i higiene en el treball, fonamentalment en allò que fa referència a la planificació, els estudis i els projectes preventius, i de sistemes de seguretat i protecció, formació de treballadors i tècnics, documentació especialitzada i qualssevol altres mesures que hi siguen necessàries.  
19.5. Els comitès de seguretat i higiene són els òrgans interns especialitzats de participació en aquesta matèria. Es constituiran a petició dels treballadors. La composició del comitè de seguretat i higiene serà paritària. Els treballadors que en formaran part seran designats pel comitè d'empresa, òrgan a què correspon la representació i defensa dels interessos dels treballadors, inclús en matèria de seguretat i higiene i les competències reconegudes en l'article 64, paràgrafs 1.7, 1.8 i 1.11 de l?Estatut dels Treballadors, i l?establerta al seu articie 19.5.  
19.6. Es tendirà a la desaparició dels plusos o complements de perillositat i de toxicitat a mesura que l'administració prenga les mesures adequades per a esmenar les condicions tòxiques o perilloses que en fossen l'origen, o que, mitjaçant una resolució de l'autoritat laboral corresponent, es demostre la improcedència d'aquestos plusos per inexistència de les dites condicions.  
19.7. Els reconeixements mèdics els practicaran els organismes amb els quals es concerte la universitat.  
a) Una vegada cada any per a tot el personal.  
b) Periòdics i específics al personal que per la seua activitat consideren necessari els gabinets provincials de seguretat i higiene en el treball.  
c) A tot el personal de nou ingrés abans d'incorporar-se al lloc de treball.  
d) A tot treballador amb més de 30 dies de baixa per malaltia o abans d'incorporar-se al lloc de treball.  
Aquests reconeixements mèdics s'efectuaran en hores efectives de treball.  
19.8. Aquells treballadors o grups de personal, les tasques dels quals ho requeresquen, disposaran de roba i calçat de treball, que facilitarà la universitat. La Comissió d'Interpretació, Estudi i Vigilància, constituïda en l'article 4 d'aquest conveni, s'encarregarà de determinar els grups que s'han de beneficiar del que preveu aquest apartat.  
Article 20. Serveis mèdics d'empresa  
Les universitats de la Comunitat Valenciana es comprometen a establir els serveis mèdics d'empresa. Mentrestant garantiran aquests serveis mèdics als treballadors segons com es realitza actualment.  
A aquest efecte, la Comissió d'Interpretació, Estudi i Vigilància, constituïda en l'article 4 d'aquest conveni, realitzarà els estudis oportuns per a dur a terme el que s'especifica a l'apartat anterior.  
Article 21. Formació i perfeccionament professional  
21.1. Segons que estableix l'article 22 de l?Estatut dels Treballadors, i per facilitar-ne la formació i la promoció professional, el personal afectat per aquest conveni té dret a veure facilitada la realització d'estudis per a l?obtenció de títols acadèmics o professionals, la realització de cursos de reconversió i de capacitació professional organitzats per les universitats de la Comunitat Valenciana i per l'administració pública; tot això amb la participació dels treballadors mitjançant les centrals sindicals més representatives i altres vies legals de representació.  
21.2. Els treballadors que cursen estudis acadèmics i de formació i perfeccionament professional tenen preferència per a triar torn de treball, i de vacances anuals, i l'adaptació de la jornada que permeten les necessitats i l?organització del treball. Tenen dret a la concessió de permisos retribuïts per a assistir a exàmens, en els termes establerts en l'apartat A, C), de l'article 10. En qualsevol cas, és condició indispensable que el treballador ho acredite amb algun justificant.  
21.3. Els òrgans de la universitat, directament o en règim de concert amb centres oficials reconeguts, organitzaran cursos de capacitació professional per a l'adaptació dels treballadors a les modificacions tècniques realitzades en els llocs de treball; també organitzaran cursos de reconversió professional per assegurar l?estabilitat del treballador en la seua col·locació en els llocs de transformació o modificació funcional dels òrgans o serveis. D'altra banda, s'organitzaran cursos, per mitjà de l?Institut Valencià d'Administració Pública, per a l'accés al funcionariat i els cursos prevists en l'article 32.2 del Decret 69/86. En aquests supòsits, el temps d'assistència als cursos ha de considerar-se com a treball efectiu.  
21.4. A fi d'actualitzar o perfeccionar coneixements professionals, el treballador té dret, almenys una vegada cada quatre anys i per un període equivalent al còmput d'un mes laborable, a l'assistència a cursos de formació professional específics i en matèries directament relacionades amb la funció que exerceix..  
21.5. La universitat pot Per assistir els treballadors a cursos, seminaris, taules rodones o congressos referents a la seua especialitat i treball específic, sempre que se'n puguen derivar beneficis per als serveis. El treballador està obligat a assistir-hi, i se li abonarà, a banda del salari, despeses de desplaçament i dictes si s'escau. La designació per a l'assistència a aquests encontres serà rotativa entre els treballadors que complesquen les característiques necessàries per a aprofitar-los al màxim. Es tindran en compte les circumstàncies personals i familiars al·legades pel treballador, i se n'assabentarà els representants dels treballadors.  
Quan el treballador demane d'assistir-hi, correspondrà a la Gerència, amb l'informe previ de la direcció de cada servei i dels representants dels treballadors, la decisió sobre l'assistència, segons la matèria que s'hi tracte i de l?interés per als treballs i objectius del servei. En aquests casos, que no poden superar els 15 dies cada dos anys, no s'abonaran despeses de viatge i dietes, però si el salari corresponent.  
21.6. La universitat realitzarà un estudi de les necessitats de formació professional en els seus centres i organismes a fi de donar compliment a allò que estableixen els apartats anteriors.  
21.7. La universitat, a través dels òrgans competents, inclourà en els seus pressuposts partides dedicades a la formació professional del personal. La planificació de la formació es realitzarà anualment, després de consultar els representants dels treballadors.  
21.8. Els treballadors de les universitats de la Comunitat Valenciana, i els seus fills, segons allò que disposa l'article 94 de la Llei de Taxes de la Generalitat Valenciana, tenen dret a una ajuda o subvenció suficient per a sufragar els drets de matrícula en aquestes universitats, si se justifica prèviament aquesta.  
Comissió de Formació i Perfeccionament Professional  
A fi de desenvolupar els plans anuals per a la formació i el perfeccionament del personal, es crea una Comissió de Formació, depenent de la Comissió d'Interpretació, Estudi i Vigilància; entre les funcions de la qual, hi ha l'anàlisi i l?elaboració del pla de formació professional.  
Article 22. Classificació professional  
22.1. La classificació professional té per objete la determinació i la definició dels diversos grups i categories professionals que puguen ser assignats als treballadors d'acord amb la titulació exigida per al seu ingrés, el lloc de treball i les funcions que efectivament exerceixen.  
22.2. S'estableixen els grups professionals següents:  
Grup A. Formen part d'aquest grup, i s'hi integraran, els treballadors que, posseint el títol de doctor, llicenciat, arquitecte o enginyer, o equivalent, han estat contractats per raó de la seua titulació per exercir funcions o ocupar un lloc de treball definit com a tal en la relació de llocs de treball del personal al servei de la universitat.  
Grup B. Formen part d'aquest grup, i s'hi integraran, els treballadors que, posseint el títol d'enginyer tècnic, formació professional de tercer grau, diplomat o equivalent, diplomat universitari, arquitecte tècnic o titulat equivalent reconeguts pel Ministeri d'Educació i Ciència, han estat o són contractats en virtut de la seua titulació per exercir funcions o per ocupar un lloc de treball definit com a tal en la relació de llocs de treball del personal de la universitat.  
Grup C. Formen part d'aquest grup, i s'hi integraran, els treballadors que, posseint el títol de BUP, batxillerat superior, formació professional de segon grau o formació laboral equivalent amb categoria professional reconeguda en l?Ordenança Laboral, i aquells qui hagen superat les proves d'accés per a majors de 25 anys a la universitat, han estat contractats per exercir funcions o per ocupar llocs de treball del personal al servei de la universitat.  
Grup D. Formen part d'aquest grup, i s'hi integraran, els treballadors que, posseint el títol de batxillerat elemental, graduat escolar, formació professional de primer grau o formació laboral equivalent, amb categoria professional reconeguda en l?Ordenança Laboral, han estat contractats per exercir funcions o per ocupar llocs de treball per raó de la seua titulació o categoria professional, i estiga definit en la relació de llocs de treball del personal al servei de la universitat.  
Grup E. Formen part d'aquest grup, i s'hi integraran, els treballadors que, posseint el certificat d'escolaritat, han estat o són contractats per exercir funcions o per ocupar llocs de treball del personal al servei de la universitat.  
22.3. En els grups A i B del sector d'administració especial, i com a conseqüència de la classificació dels llocs de treball, cal ajustar a les disposicions per llei de la Generalitat Valenciana les classes que es consideren convenients, quant a la naturalesa de la seua funció o a la professió específica amb què es corresponga convenientment.  
22.4. La classificació de llocs de treball és el sistema de  
determinar-ne els continguts, requisits i condicions, sobretot a l?efectes de provisió i selecció de personal, fixació dels conceptes retributius de l'article 52 de la llei 10/85 de la Generalitat Valenciana. Tots aquests punts s'hauran de reflectir en les plantilles corresponents.  
22.5. En el termini de 6 mesos a partir de la publicació d'aquest conveni, la universitat ha de fer pública en el DOGV. la relació de llocs de treball del seu personal laboral.  
Article 23. Règim disciplinari  
Els treballadors poden ser sancionats pel Rector, per incompliments laborals segons la graduació de faltes i sancions que s'estableix en aquest article.  
23.1. Les faltes disciplinàries dels treballadors, comeses en ocasió o com a conseqüència del seu treball, poden ser lleus, greus i molt greus.  
A) Són faltes lleus les següents:  
A.1. La incorrecció amb el públic i amb els companys o subordinats.  
A.2. El retard, negligència o falta d'atenció en el compliment de les funcions.  
A.3. La no comunicació amb l'antelació establerta de la falta d'assistència per causa justificada, si no és que es prova la impossibilitat de fer-la.  
A.4. La falta d'assistència al treball sense causa justificada un o dos dies en un mes.  
A.5. La falta de cura en la conservació dels locals, materials i documents dels serveis.  
A.6. En general, l?incompliment dels deures per negligència o falta d'atenció excusable.  
B) Són faltes greus:  
B.1. La falta de disciplina en el treball o del respecte degut als superiors, companys o inferiors.  
B.2. L'incompliment de les ordres i instruccions dels superiors i de les obligacions concretes del lloc de treball o les negligències de les quals es deriven o puguen derivar perjudicis greus per al servei.  
B.3. La desconsideració amb el públic en l?exercici del treball.  
B.4. L'incompliment o l'abandonament de les normes i mesures de seguretat i higiene del treball establertes.  
B.5. La falta d'assistència al treball sense causa justificada durant tres dies en un mes.  
B.6. Les faltes repetides de puntualitat sense causa justificada durant més de cinc dies en un mes i menys de deu.  
B.7. L'abandonament del treball sense causa justificada en dos jornades laborals durant un mes.  
B.8. La simulació d'una malaltia o un accident, per un període inferior a tres dies.  
B.9. La simulació o l?encobriment de faltes d'uns altres treballadors en relació als seus deures de puntualitat, assistència i permanència en el treball.  
B.10. La disminució continuada i voluntària en el rendiment del treball normal o pactat.  
B.11. La negligència que puga causar greus danys en la conservació dels locals, materials o documents dels serveis.  
B.12. L'exercici d'activitats professionals, públiques o privades, sense haver sol·licitat l'autorització de compatibilitat, quan aquestes eren compatibles.  
B.13. La utilització o la difusió indegudes de dades o assumptes de què es tinga coneixement per raó de treball en l?organisme.  
B.14. La reincidència en la comissió de tres o més faltes lleus, encara que siguen de distinta naturalesa, dins d'un mateix trimestre, sempre que hi haja hagut sancions per aquelles.  
C) Són faltes molt greus:  
C.1. La publicació o la utilització indeguda de secrets oficials així declarats per llei o classificats com a tals.  
C.2. Tota actuació que comporte discriminació per raó de raça, sexe, religió, llengua, opinió, lloc de naixement o per qualsevol altra condició o circumstància personal o social.  
C.3. L'assetjament sexual, sobretot quan va acompanyat d'abús d'autoritat per ser efectuat per una superioritat a una persona subordinada laboralment.  
C.4. El frau, la deslleialtat i l'abús de confiança en les gestions encomanades, i qualsevol conducta constitutiva de delicte dolós.  
C.5. La desobediència manifesta.  
C.6. El falsejament voluntari de dades i informacions del servei.  
C.7. La falta d'assistència al treball no justificada durant més de tres dies en un mes.  
C.8. Les faltes reiterades de puntualitat no justificades, durant deu o més dies en un mes, o durant més de vint dies en un trimestre.  
C.9. L'exercici d'activitats públiques o privades incompatibles amb l?exercici del lloc públic.  
C.10. La reincidència de tres o més faltes greus, encara que siguen de distinta naturalesa, en un període de quatre mesos.  
23.2. Les sancions que es poden imposar per la qualificació de les faltes i que, en qualsevol cas, es comunicaran per escrit, són les següents  
A) Per faltes lleus:  
- Amonestacions per escrit.  
- Suspensió de sou i feina fins a dos dies.  
Les sancions per faltes lleus requereixen la comunicació als representants dels treballadors.  
B) Per faltes greus:  
Suspensió de sou i feina, des de tres dies a un mes.  
Suspensió del dret a concórrer a proves selectives o concursos d'ascens per un període d'un any.  
C) Per faltes molt greus:  
- Suspensió de sou i feina d'un a tres mesos.  
- Suspensió del dret a concórrer a proves selectives o concursos d'ascens per un període de dos a tres anys.  
23.3. Les sancions per faltes greus i molt greus requereixen la tramitació prèvia d'un expedient disciplinari, la iniciació del qual s'ha de comunicar als representants dels treballadors i a la persona interessada, a qui s'ha de donar audiència, i al mateix temps seran escoltats aquells.  
23.4. Les faltes lleus prescriuen als deu dies; les faltes greus als vint dies, i les molt greus als seixanta, a partir de la data en què l'administració en tingué coneixement de la comissió, i en tot cas als sis mesos després d'haver-se comés. Aquests terminis quedaran interromputs per qualsevol acte propi de l?expedient instruït, si n'hi ha, sempre que la durada de l?expedient, en conjunt, no supere el termini de sis mesos si el trballador expedientat no n'és el culpable.  
23.5. Els caps o superior que toleren o encobresquen les faltes dels subordinats incorreran en responsabilitat, i sofriran la correcció o sanció que els hi corresponga, tenint en compte la que s'impose a l'autor, la intencionalitat i la pertorbació per al servei, atentant la dignitat de l'administració i la reiteració o la reincidència d'aquesta tolerància o encobriment.  
23.6. Tot treballador pot donar compte per escrit, personalment o mitjançant els seus representants, dels actes que impliquen faltes de respecte a la seua intimitat o a la consideració deguda a la seua dignitat humana o laboral. La universitat, a través de l?òrgan directiu a què es trobe adscrita la persona interessada, obrirà la informació oportuna i instruirà, si escau, l?expedient disciplinari que calga, en el qual intervindrà la representació dels treballadors.  
23.7. Les sancions imposades i la seua cancel·lació s'anotaran en l?expedient personal, i se n'assabentarà els representants dels treballadors i la Comissió Paritària.  
23.8. No es poden imposar sancions que consistesquen en la reducció de les vacances o altra minoració dels drets al descans del treballadors, o multa d'haver.  
23.9. La cancel·lació de les sancions imposades per faltes lleus, greus i molt greus s'anotaran en l?expedient personal, a l'any, tres anys o cinc anys respectivament, des de la data del seu compliment, a petició prèvia de la persona interessada.  
Article 24. Solució de conflictes  
24.1. Per tal de resoldre els conflictes sorgits entre les parts negociadores, aquestes poden nomenar per acord mutu un, o diversos mitjancers, que formularan el dictamen corresponent.  
24.2. La negativa de les parts a acceptar les propostes presenta des pel mitjancer ha de ser raonada i per escrit, del qual s'ha d'enviar una còpia a les parts, a l'efecte que s'estime pertinent.  
24.3. Les propostes del mitjancer i la posició de les parts han de fer-se públiques immediatament.  
Article 25. Procediment en matèria de conflicte col·lectiu i vaga  
En matèria de regulació de conflicte col·lectiu i dret de vaga, cal ajustar-se a allò que estableix la Constitució espanyola, l?Estatut dels Treballadors i el Reial Decret 17.1977 de 4 de març, segons la interpretació de la sentència del Tribunal Constitucional de 8 de Abril de 1981, amb especial referència als requisits i els tràmits prevists en aquests casos per a les empreses que exercesquen un servei públic.  
La tramitació del conflicte col·lectiu o vaga que puga afectar els treballadors de les universitats de la Comunitat Valenciana, l'ha de plantejar la representació dels treballadors davant l'organisme competent de la Conselleria de Treball i Seguretat Social. Durant el període d'avis previ, en cas de vaga, es convocarà les parts a un acte de conciliació,  
Article 26. Dret de reunió  
Els contractats laborals que presten serveis en les universitats de la Comunitat Valenciana tenen el dret de reunió en assemblees dins de les hores de treball, sempre que hi haja una comunicació prèvia, que en cada cas s'establirà, i informació de l?ordre del dia, l?hora i el lloc. Les assemblees poden ser:  
a) De caràcter general. Mitjançant un avís previ de setanta-dues hores davant la Gerència de la universitat. Les poden sol·licitar el comitè d'empresa, els delegats de personal, les centrals sindicals amb implantació entre el personal laboral de la universitat o el 33% del total de la plantilla de contractats laborals de la universitat.  
b) De caràcter sectorial. Mitjançant un avís previ de vint-i-quatre hores, davant la Gerència de la universitat. Les poden sol·licitar el comitè d'empresa, els delegats de personal, les centrals sindicals amb implantació entre el personal laboral de la universitat o el 33% del total de la plantilla de contractats laborals del sector afectat.  
c) De centre de treball. Mitjançant un avís previ de vint-i-quatre hores, davant el director o degà del centre. Les poden sol·licitar el comitè d'empresa, els delegats de personal, les centrals sindicals amb implantació entre el personal laboral de la universitat o el 33% del total de la plantilla de contractats laborals del centre.  
Els comitès d'empresa o delegats de personal disposen de 40 hores anuals per a la realització d'assemblees.  
Les seccions sindicals disposen de 20 hores anuals, sempre que tinguen un índex d'afiliació del 10% del col·lectiu de la plantilla de la universitat. Aquestes hores se'n redueixen a 10 per any en el cas que l?índex d'afiliació siga d'un 5%, mentre que les seccions sindicals, amb una afiliació inferior al 5% del col·lectiu, disposen de cinc hores anuals. Aquestes hores es poden utilitzar per a reunions, bé de la totalitat de la plantilla, bé dels afiliats a les esmentades seccions sindicals.  
El 33% de la plantilla que puga convocar assemblees disposa de 10 hores anuals.  
En tot moment es garantirà la màxima assistència possible dels afiliats en les reunions de les diverses seccions sindicals.  
Article 27. Dret de les centrals sindicals, Seccions sindicals i afiliats 27.1. Les centrals sindicals poden constituir seccions sindicals en la universitat. Les seccions sindicals constituïdes com a tals tenen els drets següents:  
a) Disposar d'un local semblant al del comitè d'empresa o delegats de personal, d'utilització exclusiva per a cada secció sindical, si han obtingut el 15% en el conjunt de delegats en les eleccions sindicals del personal laboral.  
b) Nomenar un delegat quan el nombre de vots arribe al 10% per a centres o serveis fins a 250 treballadors, i el 5% quan siguen de més de 251 treballadors; si se supera el 15% en el primer cas i el 7'5% en el segon, poden nomenar un delegat més, però en tot cas dos n'és el nombre màxim.  
Els delegats poden dedicar a les seues activitats sindicals les mateixes hores de què disposen els membres dels comitès d'empresa o els delegats de personal del centre de què es tracte.  
27.2. Són funcions dels delegats sindicals:  
a) Representar i defensar els interessos del sindicat que representen i dels seus afiliats en els centres, i servir d'instrument de comunicació entre la seua central sindical i la direcció dels centres respectius.  
b) Assistir a les reunions del comitè d'empresa, comitès de seguretat i higiene en el treball i comitès paritaris d'interpretació, amb veu però sense vot, i sempre que tals òrgans admeten prèviament la seua presència.  
c) Tenen accés a la mateixa informació i documentació, la qual l'empresa ha de posar a l'abast del comitè d'empresa, d?acord amb les disposicions legals, i venen obligats a guardar sigil en les matèries en què legalment siga procedent. Posseeixen les mateixes garanties i els mateixos drets reconeguts, per la llei i per aquest conveni, als membres del comitè d'empresa.  
d) Han de ser escoltats per l'empresa en el tractament d'aquells problemes de caràcter col·lectiu que afecten els treballadors en general i els afiliats al sindicat.  
e) Han de ser, així mateix, informats i escoltats prèviament per l?empresa.  
e.1. Sobre els acomiadaments i altres sancions per faltes greus que afecten els afiliats al sindicat.  
e.2. En matèria de reestructuració de plantilles, regulacions de llocs de treball, trasllat de treballadors quan tinga caràcter col·lectiu o individual, o del centre de treball en general, i sobre qualsevol projecte o acció empresarial que puga afectar substancialment els interessos dels treballadors.  
e.3. La implantació o la revisió del sistema d'organització del treball i qualsevol de les seues conseqüències possibles.  
f) Amb la finalitat de facilitar la difusió d'aquells avisos que puguen interessar els respectius afiliats al sindicat i els treballadors en general, la Gerència posarà a disposició del sindicat, la representació del qual exerceix el delegat, un tauler d'anuncis, que s'haurà d'instal·lar dins el centre i en el lloc en què es garantesca un accés adequat per a tots els treballadors.  
g) En matèria de reunions, totes dues parts, pel que fa al procediment, ajustaran les seues conductes a la normativa vigent.  
Article 28 Drets dels comitès d'empresa i delegats de personal   
Els comitès d'empresa i els delegats de personal tenen almenys aquests drets:  
28.1. Els membres dels comitès d'empresa i els delegats de personal disposen d'un temps retribuït per a realitzar les gestions conduents a la defensa dels interessos dels treballadors que representen.  
Les hores mensuals necessàries per a cobrir aquesta necessitat es fixen d'acord amb la següent escala segons el nombre de treballadors de cada centre.  
- Centres o serveis fins a 500 treballadors: 30 hores.  
- Centres o serveis de més de 500 treballadors: 50 hores.  
28.2. Per a la utilització d'aquestes hores, cal ajustar-se a allò que disposa l'article 37, apartat 3.e, en relació amb l'article 68.é de l'Estatut dels Treballadors.  
28.3. Si les funcions que realitzen els representants requereixen una substitució en l'ocupació del lloc, s'ha d'informar la direcció sobre l'absència per motius sindicals amb una antelació mínima de 24 hores, prenent com a referència el torn del treballador. En cap cas no quedarà limitat el dret del treballador a realitzar les seues activitats representatives, si no es fa efectiva la substitució per causes imputables a l'administració.  
28.4. Els comitès d'empresa i els delegats de personal poden acordar l'acumulació de totes o una part de les hores sindicals dels seus membres en un o diversos d'ells.   
Quan l'acumulació d'hores sindicals en un o diverses membres del comitè, sense sobrepassar el màxim total, comporte, de fet, l'alliberament d'aquest representants, serà necessària la comunicació prèvia al Gerent.  
28.5. En el còmput d'hores no s'inclouen les actuacions i reunions dutes a terme per iniciativa de la universitat, la direcció del centre o el servei.  
Els representants dels treballadors que intervinguen en la negociació del conveni estan dispensats de l'assistència al lloc de treball durant les jornades de la dita negociació.  
28.6. Els membres dels comitès d'empresa i els delegats de personal gaudeixen de protecció, que s'estén en el temps des del moment de la proclamació com a candidat fins a 3 anys després del cessament en el càrrec, en els termes prevists en l'article 68.c de l?Estatut dels Treballadors.  
28.7. Els comitès d'empresa i els delegats de personal tindran un local adequat proveït de telèfon, mobiliari i material d'oficina i altres mitjans necessaris per a acomplir les seues activitats sindicals representatives. Igualment, els membres del comitè d'empresa i delegats de personal poden utilitzar tots els mitjans tècnics existents en el centre per a facilitar la informació als seus representants, respectant sempre l'adequat funcionament dels serveis.  
A cada comitè d'empresa i delegats de personal li seran facilitats taulers d'anuncis perquè, sota la seua responsabilitat, hi col·loquen els avisos i les comunicacions que hagen d'efectuar i que estimen pertinents. Aquests taulers s'instal·laran en llocs clarament visibles per tal de permetre que la informació arribe als treballadors fàcilment.  
28.8. Els representants dels treballadors tenen accés al quadre horari, del qual rebran una còpia mensual en els centres en què varie per mesos. També poden accedir als models TC1 i TC2 de les cotitzacions a la Seguretat Social, al calendari laboral, als pressuposts, a un exemplar de la memòria anual del centre i a la resta de documents que afecten els treballadors.  
28.9. Les centrals sindicals signats i els comitès d'empresa rebran puntualment i a càrrec de les universitats de la Comunitat Valenciana un exemplar del DOGV i altres publicacions d'interés, si ho han sol·licitat prèviament als serveis de publicacions.  
28.10. Les despeses de desplaçament i indemnització dels membres del comitè d'empresa o delegats de personal, o representants sindicals, que fossen convocats per la universitat, seran abonats per aquesta, amb la presentació prèvia del corresponent justificant de la despesa, i amb les quanties que hi estableix la normativa vigent.  
28.11. Els treballadors tenen dret, si així jo demanen, que se'ls descompte de la nòmina l?import de la quota sindical del sindicat a què són afiliats.  
28.12. En tot allò que no és establert en aquest conveni, cal ajustar-se a l'article 64 de l?Estatut dels Treballadors.  
28.13. Els comitès d'empresa i delegats sindicals disposaran dels fons econòmics necessaris per a exercir adequadament la seua tasca de representació de personal.  
Article 29. Millores socials  
29.1. Les universitats de la Comunitat Valenciana concertaran una pòlissa col·lectiva que cobrirà, a l?entrada en vigor d'aquest conveni, la mort o la invalidesa permanent per accident del personal afectat pel present conveni.  
29.2. Es constitueix un fons d'ajuda social entre les universitats de la Comunitat Valenciana per un import de tres milions de pessetes per a l'any 1989. El romanent d'aquest fons d'ajuda social és acumulable a la quantitat pactada per a l'any vinent.  
29.3. La Comissió d'Interpretació, Estudi i Vigilància és la competent per a la distribució de fons d'ajudes socials.  
29.4. Els treballadors tenen dret a percebre, sense que arribe el dia fixat per al pagament, bestretes a compte del treball realitzat.  
Les universitats, en el termini dels tres mesos següents a l?entrada en vigor d'aquest conveni, establiran un acord amb entitats financeres que garantesca la percepció, en el termini més breu possible i a petició del treballador, d'un préstec per un import que pot arribar fins a tres mensualitats, amb un termini d'amortització d'un any. Així mateix s'acordarà amb entitats financeres l?establiment d'un programa de préstecs a mitjà i llarg termini.  
Veure annex  
Es crea un complement específic E per cadascun dels conceptes definits a continuació, que afecten directament determinats llocs de treball.  
Règim de treball per torns.   
1. Festius.  
Ets treballadors destinats en aquells centres que, avui o en el futur, demanen una activitat continuada durant els set dies de la setmana i, per tants, han de realitzar la jornada normal en diumenges i festius, percebran un complement específic E equivalent al 10% del salari base mensual  
2. Nocturns  
Les hores treballades durant el període comprés entre les deu de la nit i les sis del mati es consideren nocturnes i, per tant, tots aquells treballadors que ocupen un lloc de treball la jornada del qual es realitze dins d'aquest període percebran un complement específic E, equivalent al 10% del salari base mensual.  
Respecte al règim de treball per torns, s'estudiarà en successives reunions fer extensius els complements adés esmentats a uns altres col·lectius que, d'acord amb l'activitat que exerceixen, realitzen horaris atípics i/o rotatius.  
Perillositat, toxicitat i penositat  
A) Si el Comitè de Seguretat i Higiene respectiu constata la perillositat, toxicitat o penositat d'un determinat lloc de treball, fixarà un temini prudencial perquè l'administració esmene aquests riscs o anomalies, i mentre que s'hi mantinguen s'abonarà al treballador afectat pel risc un complement específic E equivalent, per a cada supòsit, al 10% del salari base del grup a què pertany el treballador.  
1 . Perillositat  
S'entén per perillositat a l?efecte del paràgraf anterior la realització de treballs exposats excepcionalment a perills físics per al treballador.  
2. Penositat  
Es consideren penosos aquells treballs que es realitzen en posicions rígides, immobilitat de posició, activitat ininterrompuda o en condicions ambientals adverses (temperatura, ventilació insuficient i inclemències atmosfèriques).  
3. Toxicitat  
Serà aplicable a aquells treballs que comporten el maneig de substàncies o materials considerats tòxics per la legislació vigent o bé que s'estiga exposat a treballs en un ambient amb una alta concentració de, fums o gassos nocius.  
B) El treball ocasional exposat a treballs amb els riscs anteriorment assenyats no genera el dret a la percepció del complement específic E.  
C) Aquests complements es percebran en aquells casos en què per, comparació amb un lloc de treball de la seua mateixa sèrie comporte, un perill, esforç o risc addicional. El complement específic E deixarà de percebre's en el moment que desapareguen les causes que el van ori-  
D) L'adscripció voluntària i permanent al torn de nit a petició del treballador, no comportarà l'assignació del complement específic E, tenint la consideració en aquest cas el treball realitzat com a nocturn per la seua pròpia naturalesa.  
E) Els complements definits en el present text seran abonats a partir de la data en què se signe el conveni col·lectiu.  
Relació de signats  
Per les universitats:  
Magfc. i Excm. Sr. Ramón Martín Mateo Rector de la Universitat Alacant.  
Magfc. i Excm. Sr. Justo Nieto Nieto Rector de la Universitat Politècnica de València  
Magfc. i Excm. Sr, Ramón Lapiedra i Civera, Rector de la Universitat de València.  
Per les centrals sindicals:  
QKCT-E.P.Z, signatures il·legibles.  
CC OO, signatures il·legibles.  
València, 13 de desembre de 1989.